kardosdrur/scandi-wiki huggingface dataset:
Druebregne

Druebregne-slægten (Onoclea) er en slægt af bregner i Mangeløv-familien. Slægten er formentlig monotypisk med kun én art. Denne art er naturligt udbredt i det østlige Asien og i det østlige Nordamerika. Herfra er den spredt, formentlig med mennesker, bl.a. til Nordeuropa. I Danmark og det øvrige Skandinavien er den meget sjælden.

Druebregne vokser i skovbundens skygge, helst i fugtig jord. Den er flerårig med indtil 3 meter lange jordstængler. De sterile skud er blegt gulgrønne til mellemgrønne, indtil 90 cm høje, udgår spredt fra jordstænglen. De fertile skud (dvs. skud med sporehuse) er rødbrune og meget små med tætte bladflige. Sporehusgrupperne sidder i små klaser, der kan minde om drueklaser – deraf navnet.

Druebregne fremstår som en lille busk, med bladplader som minder lidt om de ferske, unge skud af ask. Unge skud er blegrøde.

 Druebregne (Onoclea sensibilis)

Mangeløv-familien
Planteslægter
Sternbræt

Et sternbræt er en del af tagkonstruktionen på et hus. Et sternbræt påsømmes enderne af tagspærene for at dække og beskytte disse eller for at lukke mellem en skrå eller vandret udhængsbeklædning og tagskægget.

Bygningsdele
Tage
Thaining

Thaining er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Reichling.

Geografi 
Thaining ligger i Region München, cirka 15 km vest for Ammersee.
 
Ud over Thaining, er der i kommunen kun bebyggelsen Ziegelstadl.

Eksterne henvisninger
Brede Mette

Brede Mette ("Bræ'e Mæt") er et kortspil,  af fynsk oprindelse, som kan spilles af mindst 2 spillere, men spillet bliver sjovere hvis man er mindst 3 eller flere.

Brede Mette minder om det nordjyske stikspil Rakker.

Forberedelse 

Jokerne sorteres fra. Kortene blandes og hver spiller får 3 kort hver. 
Det øverste kort vendes med billedsiden opad og lægges ved siden af bunken som indeholder resten af kortene liggende med bagsiden opad. 
Kortet som nu ligger med billedesiden opad er "trumf-kuløren", dette gælder gennem hele spillet. Trumferne kan stikke alle de andre kort undtagen 'ruder dame'.

Værdi af kort:

Es er højest, 2 er lavest. Det højeste kort er Es i trumf-kuløren. Ruder dame kan ikke stikke/stikkes, kun sendes videre eller tages op på hånden.

Spillets turnus:

Spiller 1 (f.eks. den til venstre for den som har blandet og delt ud), starter ved at lægge et eller flere kort som deler værdi ned på bordet (K , K).
Hvis nogle af de resterende spillere (f.eks. spiller 3,4,..x) også har et kort med værdi K, må de, hvis de kan nå det inden spiller 2 har stukket kortene, lægge dette/disse til. Nu skal spiller 2 enten stikke de kort som ligger på bordet en ad gangen (i dette tilfælde hjerter 5 og klør 5), eller hvis spiller 2 har et kort med værdi K (f.eks. ruder 5), kan spiller 2 også sende bunken med de nu 3 kort tilbage til spiller 1, eller alternativt vælge at stikke nu alle 3 kort selv (hvis spiller 2 f.eks. gerne vil af med flere kort). Hvis spille 2 ikke kan nogen af delene, må spilleren tage kortet/kortene op på hånden og turen går videre til den næste spiller. Hver gang man har under tre kort på hånden skal man trække kort op til man igen har tre. Dette gøres umiddelbart efter man er nået under de 3 kort (dvs. ofte flere gange under ens tur). Hvis man ikke kan stikke alle kortene skal man tage de resterende op på hånden. 

Bytte kort:

Hvis f.eks. spiller 1 lægger 2 damer på bordet og spiller 2 sidder med to trumfkort eller f.eks. (i dette tilfælde) 2 konger af samme kulør, kan spiller 2 starte med at lægge de 2 trumfkort oven på kongerne, trække 2 kort op (hvis spiller 2 er nået under 3 kort på hånden) og hvis spiller 2 f.eks. har trukket kort op som ikke er trumfer, eller kort i samme kulør som kongerne men med højere værdi (f.eks. 2 es'er), vælge at bruge disse til at stikke kongerne med i stedet, og tage sine gode trumfer op på hånden igen. 

At stikke et/flere kort:

At stikke et/flere kort, vil sige at man enten har et kort med værdi større end K eller har en hvilken som helt trumf (dog hvis spiller 1 har spillet et trumfkort ud skal, denne stikkes med et trumfkort af højere værdi – på nedestående billedeksempel er kuløren 'spar' trumf) 

Brede Mette:

Brede Mette er ruder dame ("rutter dam"). Denne kan ikke stikke og ikke stikkes, men dog godt sendes videre. Den som sidder med dette kort til sidst er 'bredde mette' og har tabt spillet.

Kortspil
George Thomas Anderson

George Thomas Anderson (3. februar 1824 – 4. april 1901) var en general i Sydstaternes hær under den amerikanske borgerkrig. Med øgenavnet "Tige" var Anderson kendt som en af Robert E. Lees hårdest kæmpende underordnede.

Tidlige år og karriere 
Anderson blev født i Covington i Georgia, og gik på Emory University inden han besluttede at blive løjtnant i Georgias kavaleri under den Mexicansk-amerikanske krig. Han fik en bestalling i den regulære hær i 1855, blot for at træde tilbage i 1858.

Borgerkrigs karriere 
Da borgerkrigen brød ud sluttede han sig til den konfødererede arme til forsvar for sin hjemstat. Han blev oberst for 11. Georgia infanteri regiment, men ankom for sent til at deltage i det Første slag ved Bull Run. Han kom i kamp under Peninsula kampagnen i Yorktown og ledede en brigade under Syvdagesslaget, Andet Bull Run, Turner's Gap, Antietam og Fredericksburg. Anderson gik glip af Chancellorsville da han sammen med hovedparten af Longstreets Første Korps opererede i det sydlige Virginia.

Longstreets mænd sluttede sig igen til Army of Northern Virginia inden Gettysburg kampagnen. Anderson kæmpede omkring Devil's Den og Wheatfield i Slaget ved Gettysburg, hvor han blev såret. Han kom til hægterne igen i Charleston, South Carolina området mens Longstreets Korps tog til Georgia. Anderson kom ikke tilbage til sine folk før Belejringen af Knoxville. Han kom i voldsom kamp i 1864 i Slaget ved the Wilderness, Slaget ved Spotsylvania Court House, Slaget ved Cold Harbor og under Belejringen af Petersburg. Han overgav sig sammen med Lee ved Appomattox Court House i april 1865.

Efter krigen 
Efter krigen blev Anderson fragtformidler ved et jernbaneselskab og politichef i Atlanta, Georgia. Han flyttede senere til Anniston, Alabama, blev politichef der og kredsens skatteopkræver. Han døde i Anniston og ligger begravet der på Edgemont Cemetery.

Referencer 
 Warner, Ezra J., Generals in Gray: Lives of the Confederate Commanders, Baton Rouge: Louisiana State University Press, 1959, .

Personer fra Georgia
Personer i den amerikanske borgerkrig
Frynsebregne-slægten

Frynsebregne-slægten (Woodsia) er en slægt af bregner i Mangeløv-familien. I alt ca. 30 arter, heraf 3 arter vildtvoksende i Skandinavien, hvoraf 1 i Danmark. Desuden flere arter der dyrkes som haveplanter.

Frynsebregner er små og lodne med tæt bladroset og opstigende jordstængel. Bladene er små og fliget 1-2 gange. Mange af arterne vokser på fjeld på den nordlige halvkugle. I Norge vokser Alm. Frynsebregne op til 1300 m.o.h.

 Frynsebregne (Woodsia ilvensis)

Mangeløv-familien
Haveplanter
Planteslægter
Unterdießen

Unterdießen er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Fuchstal.

Geografi 
Unterdiessen ligger ved den romerske Via Claudia. Romantische Straße passerer få kilometer syd for byen.

Kommunen ligger vest for floden Lech på en cirka 2 km bred grusflade. Unterdießen består af landsbyerne Oberdießen, Unterdießen og Dornstetten. Gennem Ober- og Unterdießen løber floden Wiesbach, Dornstetten ligger længere mod øst.

Museer 
I Oberdiessen er der et museum med værker af maleren Oswald Malura fra München, der havde et atelier i byen.

Eksterne henvisninger 

 Malura-Museum in Oberdiessen
Boevange-sur-Attert

Boevange-sur-Attert (luxembourgsk: Béiwen-Atert, tysk: Böwingen) er en kommune og et byområde i storhertugdømmet Luxembourg. Kommunen, som har et areal på 18,87 km², ligger i kantonen Mersch i distriktet Luxembourg. I 2005 havde kommunen 1.824 indbyggere.

Eksterne henvisninger 

Kommuner i Luxembourg
Colmar-Berg

Colmar-Berg (luxembourgsk: Colmer-Bierg) er en kommune og et byområde i storhertugdømmet Luxembourg. Kommunen, som har et areal på 12,31 km², ligger i kantonen Mersch i distriktet Luxembourg. I 2005 havde kommunen 1.848 indbyggere.

Eksterne henvisninger 

Kommuner i Luxembourg
Fischbach

Fischbach (luxembourgsk: Fëschbech) er en kommune og et byområde i storhertugdømmet Luxembourg. Kommunen, som har et areal på 19,61 km², ligger i kantonen Mersch i distriktet Luxembourg. I 2005 havde kommunen 684 indbyggere. 

Kommuner i Luxembourg
Heffingen

Heffingen (luxembourgsk: Hiefenech) er en kommune og et byområde i storhertugdømmet Luxembourg. Kommunen, som har et areal på 13,34 km², ligger i kantonen Mersch i distriktet Luxembourg. I 2005 havde kommunen 880 indbyggere.

Eksterne henvisninger 

Kommuner i Luxembourg
Larochette

Larochette (luxembourgsk: Fiels, tysk: Fels) er en kommune og et byområde i storhertugdømmet Luxembourg. Kommunen, som har et areal på 15,40 km², ligger i kantonen Mersch i distriktet Luxembourg. I 2005 havde kommunen 1.760 indbyggere.

Eksterne henvisninger 

Kommuner i Luxembourg
Lintgen

Lintgen (luxembourgsk: Lëntgen) er en kommune og et byområde i storhertugdømmet Luxembourg. Kommunen, som har et areal på 15,25 km², ligger i kantonen Mersch i distriktet Luxembourg. I 2005 havde kommunen 2.405 indbyggere.

Kommuner i Luxembourg
Lorentzweiler

Lorentzweiler (luxembourgsk: Luerenzweiler) er en kommune og et byområde i storhertugdømmet Luxembourg. Kommunen, som har et areal på 17,45 km², ligger i kantonen Mersch i distriktet Luxembourg. I 2005 havde kommunen 3.023 indbyggere.

Kommuner i Luxembourg
Mersch

Mersch (luxembourgsk: Miersch) er en kommune og et byområde i storhertugdømmet Luxembourg. Kommunen, som har et areal på 49,74 km², ligger i kantonen Mersch i distriktet Luxembourg. I 2005 havde kommunen 7.286 indbyggere.

Kommuner i Luxembourg
Nommern

Nommern (luxembourgsk: Noumer) er en kommune og et byområde i storhertugdømmet Luxembourg. Kommunen, som har et areal på 22,44 km², ligger i kantonen Mersch i distriktet Luxembourg. I 2005 havde kommunen 995 indbyggere. 

Kommuner i Luxembourg
Tuntange

Tuntange () er en kommune og et byområde i storhertugdømmet Luxembourg. Kommunen, som har et areal på 18,74 km², ligger i kantonen Mersch i distriktet Luxembourg. I 2005 havde kommunen 1.064 indbyggere. 

Kommuner i Luxembourg
Saalbach-Hinterglemm

Saalbach-Hinterglemm er en kommune i distriktet Zell am See i den østrigske delstat Salzburg. Den er velkendt for sine mange muligheder indenfor skiløb og andre vintersportsgrene. Et tredelt pisteområde bestående af Saalbach, Hinterglemm og Leogang (kaldet Saalbach Hinterglemm Leogang Skicircus) er beliggende i kommunen.

Geografi 
Saalbach-Hinterglemm ligger i Pinzgau i Saalbach-dalen, som vender øst-vest. Regionen er en del af Kitzbühel Alperne. Det højeste punkt er Spielberghorn (2.044 m) i nord og Hochkogel (2.249 m) i syd.

Den nærmeste større by er Zell am See, som ligger omtrent 20 km væk. Den nærmeste lufthavn er Salzburg Airport W. A. Mozart som ligger ca. 90 km fra Saalbach by. Bl.a. SAS og Transavia.com flyver hertil fra Kastrup Lufthavn.

Kommunen består af to landsbyer: Saalbach og Hinterglemm, der begge samtidig er udgør to Katastralgemeinden.

Eksterne henvisninger 

 Officiel turist webside
Karaj

Karaj er en by i det nordlige Iran med  indbyggere. Byen ligger i Teheran-provinsen, ved foden af Alborz-bjergene. Byen er blandt andet kendt for sine mange uddannelsesinstitutioner, men er også et stort turistcentrum.

Den etniske sammensætning i Karaj inkluderer 47% persere, 36,1% tyrkere, 7,4% kurdere og 4,4% nordiranere.

Referencer

Eksterne henvisninger 

Byer i Iran
Utting am Ammersee

Utting am Ammersee (eller: Utting a.Ammersee) er en kommune i Landkreis Landsberg am Lech, Regierungsbezirk Oberbayern i den tyske delstat Bayern.

Geografi 
Utting ligger ved vestbredden af Ammersee, og ud over Utting, er der i kommunen, landsbyerne
Achselschwang og
Holzhausen

Historie 

I romertiden førte en bivej til Via Claudia Augusta forbi Utting.

I 1122 nævnes Utting første gang. I 1458 kom Utting under Kloster Andechs. Byen var en del af Kurfyrstedømmet Bayern og udgjorde en Hofmark, som havde sæde i Utting indtil sekulariseringen i 1803.

I Utting lå fra 1944 til evakueringen 22. April 1945 koncentrationslejren Lager V der Außenlagergruppe Landsberg/Kaufering der hørte under Dachau.

Eksterne henvisninger 

 Internetauftritt der Gemeinde
 Der Dachauer Außenlagerkomplex Kaufering
Qom

Qom er en by i det nordlige Iran, med et indbyggertal på 	1.201.158 (2016). Byen er hovedstad i Qom-provinsen, og ligger 156 kilometer sydvest for landets hovedstad Teheran.

Kilder og henvisninger

Byer i Iran
Kermanshah

Kermanshah er en by i det vestlige Iran, med et indbyggertal var i 2011 på 851.405 mennesker. Byen er hovedstad i Kermanshah-provinsen.

Kermanshah blev udsat for store ødelæggelser under den iransk-irakiske krig.

Kilder og henvisninger

Byer i Iran
Saalbach

Navnet Saalbach kan henvise til flere steder:
 Saalbach-Hinterglemm – er en kommune i distriktet Zell am See i den østrigske delstat Salzburg.
 Saalbach (flod) – er en flod i den tyske delstat Baden-Württemberg, og en af Rhinens bifloder fra højre.

Personer:

 Christian Saalbach (1653–1713) – tysk filolog og digter.
Urmia

Urmia (eller Orumieh) er en by i det nordvestlige Iran, med et indbyggertal på	736.224 (2016). Byen er hovedstad i provinsen Vest-Aserbajdsjan. Den ligger ved bredden af Urmiasøen, tæt ved grænsen til nabolandet Tyrkiet.

Kilder og henvisninger

Byer i Iran
Provinsen Vest-Aserbajdsjan
Kairotårnet

Kairotårnet (arabisk: برج القاهرة) er et fritstående tv-tårn af beton i Kairo i Egypten. Det står i Zamalek-distriktet på Gezira-øen i Nilen. Med sin højde på 187 meter er det 43 meter højere end den store pyramide i Giza, som befinder sig omkring 15 km mod sydvest. Tårnet er et af Kairos berømteste og bedst kendte vartegn.

Kairotårnet opførtes fra 1956 til 1961, angiveligt for at overbevise en skeptisk verden om, at nationen ville være i stand til at bygge Aswandæmningen. Dets delvis åbne espalieragtige design skal frembringe mindelse om en lotusplante. Øverst har tårnet en udsigtsplatform og en restaurant.

Galleri

Eksterne henvisninger 
 'The Cairo Tower' af Samir Raafat 

Tårnet
Tårne i Egypten
Zahedan

Zahedan er en by i det sydøstlige Iran, med et indbyggertal på cirka 	560.725 (2011). Byen er hovedstad i provinsen Sistan og Baluchistan, og ligger tæt ved grænserne til nabolandene Afghanistan og Pakistan.

Kilder og henvisninger

 

Byer i Iran
Alfred W. Crosby

Alfred W. Crosby (født 1931 i Boston, død 14. marts 2018) var en amerikansk forfatter og professor i geografi, historie og amerikanske studier.

Alfred W. Crosby er forfatter til "Ecological Imperialism. The Biological Expansion of Europe, 900-1900" (Cambridge University Press, 1986), der sætter opdagelsesrejserne fra Europa ud i verden og kolonialismen ind i en sammenhæng med deres biologiske konsekvenser. De forskelligartede bakterie-flora som forskellige befolkninger rundt om i verden var tilvænnet at leve med fik en afgørende betydning for udfoldelsen af mødet. I Europa var man vant til at leve tæt sammen med en række forskellige husdyr og havde derfor over tid udviklet resistens overfor forskellige bakterietyper, en resistens der kunne være helt fraværende blandt befolkninger i andre dele af verden.

Crosby fremlægger, hvordan disse forskellige biologiske tilvænningsprocesser fik katastrofale konsekvenser for oprindelige folk, ligesom fragten af dyr over kontinenter har fået afgørende indflydelse på faunaens udvikling.

Crosby har hermed bidraget til en forståelse af den verdenshistoriske udveksling, der ligger langt fra den magtpolitiske og begivenhedsorienterede udvikling - men som han påviser har haft endog overordentlig stor betydning for, hvordan den har udspillet sig.

Hans tilgang har været økologisk historie, der nok har inspiret en forfatter som Jared Diamond.

Eksternt link 
 Crosby's hjemmeside 

Historikere fra USA
Ib Dam

Ib Andreas Dam (født 30. maj 1923 i København, død 5. april 2014 i Fredensborg) var en dansk filmproducent og modstandsmand.
 
Han blev ansat i Nordisk Film i 1940 og var under besættelsen deltager i Modstandsbevægelsens Filmgruppe og var ansat hos Minerva-Film 1943-1951.

Efter at have aftjent sin værnepligt i Den Kongelige Livgarde, blev han udvalgt til alene at stå for den filmiske dokumentation af Dansk Pearyland Ekspeditions aktiviteter i det nordligste Grønland i 1947-50. Finansieret af Verdensbanken ledede og opbyggede han med udgangspunkt i Bogota i 1950'erne den statslige filmproduktion I Colombia for i 1954 at vende tilbage til København. Efter fem år som freelancer var han i forskellige danske selskabers tjeneste og gik 1959 solo med IB DAM FILM A/S, der producerede en lang række kortfilm for danske virksomheder, ministerier og statslige organisationer. En del af disse er blevet prisbelønnet.

I 1982 trak Ib Dam sig tilbage fra sin virksomhed, som nu havde ændret navn til IB DAM SPECTRUM FILM A/S. I tolv år var han formand for Sammenslutningen af Danske Kortfilmproducenter. Han har været medlem af repræsentantskabet for Det Danske Filminstitut og medlem af bestyrelsen for Erhvervenes Filmcenter. Han er tildelt Fortjenstmedaljen i sølv med spænde.

Kilder 
 Geni.com

Eksterne henvisninger 
 

Filmproducere fra Danmark
Medlemmer af Modstandsbevægelsens Filmgruppe
Danskere i 1900-tallet
Modtagere af Fortjenstmedaljen i sølv
Personer fra København
Steen Maltesen Sehested

Steen Maltesen Sehested til Holmgaard (født 11. januar 1553 på Gudum Kloster, død 22. august 1611 på Kalmar Slot) var dansk rigsmarsk.

Liv og gerning 

Han blev født 11. (eller 12.) januar på Gudum Kloster, som hans far, Malte Jensen Sehested, havde i forlening.

I krigstjeneste i Nederlandene 

Da han var omkring 15 år, blev han sendt til udlandet for at blive uddannet hos tyske adelsmænd . Han gik herefter (omkring 1572) i nederlandsk krigstjeneste og forblev her i 14 år og avancerede fra knægt til oberstløjtnant, indtil han i 1586 faldt i spansk fangenskab. Da han imidlertid straks efter blev kaldt hjem af Frederik 2., var spanierne så venlige at give ham friheden. Ved sin hjemkomst blev han i 1586 udnævnt til hofmarskal og tillige oberst med forpligtelse til at hverve et regiment, når det ønskedes.

Ægteskab og lensmand 

Den 8. oktober 1592 holdt han bryllup med Anne Henriksdatter Brahe (1576-1635), datter af Henrik Brahe på Vidskøfte, en forbindelse med en af de store slægter, der blev betydningsfuld for hans fremtidige karriere. Allerede efter 4 år opgav han stillingen som hofmarskal og blev lensmand, først på Kronborg (1590-95), dernæst på Båhus (nu Bohus) (1595), over Heinekirke (1606), på Varberg (1608) og Vestervig (1610); desuden var han fra 1606 til sin død forlenet med Froste Herred.

Som erfaren krigsmand blev han 1589 medlem af en kommission, der skulle undersøge Akershus' fæstningsværker, og som befalingsmand på Båhus fik han til opgave at forøge fæstningens forsvarsevne, en opgave han skal have løst med dygtighed. Da Christian 4. i 1606 besøgte sin svoger i England, skal Sehested have forestået Norges styrelse, og i 1607 blev han optaget i rigsrådet, hvorpå han få dage efter fulgte kongen til herredagen i Stavanger.

Tjeneste under Kalmarkrigen 

I 1610 blev han rigsmarsk, hvor han allerede året efter blev involveret i Kalmarkrigen. Vesthæren, som i løbet af foråret samledes i Halland, blev stillet under hans ledelse, og i juni rykkede han med omkring 7.000 mand mod Elfsborg; men næppe var han nået frem, før en ordre fra kongen bød ham at ile denne til hjælp i Kalmar.

Da han ankom til Kalmar, var byen i de danskes besiddelse, mens slottet blev holdt belejret af dem, indtil det overgav sig 3. august. Erobringen af Øland de følgende dage førte ham over til øen, men næppe var han kommet tilbage til lejren, før han blev syg. Han flyttedes op på Kalmar Slot, og her døde han natten mellem 22. og 23. august.

Foruden fædrenegården Holmgaard i Skodborg Herred ejede han i Skåne Løberød, som han fik ved sit ægteskab, og Hviderup, som han købte i 1604. På begge de sidstnævnte gårde opførte hans barnløse enke nye hovedbygninger. Et epitafium for ham fra 1620 med slægtstavle findes i Gårdstånge Kirke.

Litteratur 

 

Rigsmarsker
Godsejere fra Skåne
Godsejere fra Danmark
Hofmarskaller fra Danmark
Lensmænd fra Danmark
Personer i Kalmarkrigen
Danskere i 1500-tallet
Danskere i 1600-tallet
Steen Maltesen
Personer i Dansk Biografisk Leksikon
Artikler fra 1. udgave af Dansk biografisk leksikon
Vilgertshofen

Vilgertshofen er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Reichling.

Geografi 
Kommunen Vilgertshofen ligger i området Lechrain mellem Landsberg am Lech, Schongau og Weilheim, på den østlige bred af floden Lech.

Centrum i kommunen er de næsten sammenvoksede landsbyer Pflugdorf og Stadl. To kilometer mod syd ligger valfartsstedet og bebyggelsen Vilgertshofen, som kommunen har navn efter; videre mod sydøst ligger ligger byen Issing, med det højeste punkt i kommunen , Kellerberg, og bebyggelserne Ziegelstadl og Hochreiten. I Lechdalen, længst mod vest ligger landsbyen Mundraching.

Eksterne henvisninger
Kortslutning (album)

Kortslutning er den danske pop punk-sangerinde Celina Rees debutalbum. Det blev udgivet 6. oktober 2008 gennem Copenhagen Records. Visse af sangene er skrevet i samarbejde med Rune Braager.

Modtagelse 
GAFFA skrev i sin anmeldelse af Kortslutning at "Celina Ree har det meste: Radioegnede melodier, autentisk attitude og et plakatvenligt udseende", men kritiserede albummet for dets sangtekster som var fulde af "misforståede metaforer", "dansk-engelsk sprogforbistring" og "poesibogsvendinger".
Kvindemagasinet Bazar skrev at albummet indeholdt flere potentielle hits, og at teksterne "kan man hurtigt lære at skråle med på, men måske varer det heller ikke længe før man bliver træt af dem." Omvendt roser Vi Unge albummet for dets "superpersonlige tekster" som "rammer lige i hjertet", og skriver at Celina Ree har "kurs mod stjernerne i rockhimlen".

Anmelder Ole Jakobsen fra DR Musik skrev at de tunge guitarriffs "næsten ekkoer af Rammstein" i de bedste øjeblikke, at albummet er på grænsen til kliché men konkluderer at det "faktisk er ganske vellykket".

Trackliste 
 "Adrenalin" – 3:04
 "Kortslutning" – 3:32
 "12. time" – 3:37
 "Se dig selv i mig" – 3:39
 "Mørkeræd" – 3:41
 "Savner dig sindssygt" – 3:55
 "Når du rør ved mig" – 3:28
 "I sort" – 4:10
 "Tænd et lys" – 3:34
 "Sig nu hvad du vil sige" – 4:05
 "Evighed" – 2:58

Fodnoter

Eksterne henvisninger 
 

Debutalbum fra 2008
Debutalbum fra Danmark
Celina Ree-album
Skjoldbregne-slægten

Skjoldbregne-slægten (Polystichum) er en stor slægt af bregner i Mangeløv-familien. Slægten har 200-300 arter, heraf dog kun 3 i Skandinavien hvoraf kun 1 vildtvoksende i Danmark, men flere dyrkes som haveplanter.

Skjoldbregner er ret store bregner med korte jordstængler. De lange, slanke blade sidder i en roset ved jorden. Bladene er stærkt fligede eller fjerformede, og hele bladpladen er ofte spidst lancet-formet. Sporehusgrupperne sidder langs kanten af bladene. Mange arter er vintergrønne.

 Ægte skjoldbregne (Polystichum aculeatum)

Mangeløv-familien
Haveplanter
Planteslægter
Mahoniebregne-slægten

Mahoniebregne-slægten (Cyrtomium) er en slægt af bregner i Mangeløv-familien. Betegnes ofte (fejlagtigt) som Mahognibregne, men mahogni er en træ-type mens Mahonie er en haveplante med blade som Mahoniebregnernes blade ligner. Slægten er meget nært beslægtet med Skjoldbregne-slægten, og nyere forskning antyder at Mahoniebregne-slægten burde inkluderes i Skjoldbregne-slægten.

Slægten har 15-20 arter og er hjemmehørende i subtropiske til varmt tempererede områder i Asien, Afrika og Oceanien. En række arter er ret kulde-tolerante, og dyrkes som haveplanter. Andre dyrkes som stueplanter.

Bladpladen er enkelt-fliget, og bladene er læderagtige på en mørk bladstilk.

 Asiatisk mahoniebregne (Cyrtomium caryotideum)
 Japansk Mahoniebregne(Cyrtomium falcatum) 
 Frilandsmahoniebregne (Cyrtomium fortunei)

Mangeløv-familien
Haveplanter
Stedsegrønne
Planteslægter